ఆమె కోణంలో సినిమాను చూస్తే సూపర్... చూడాల్సిన అవసరమూ ఉంది... - Muchata.com Latest Telugu News
ఆమె కోణంలో సినిమాను చూస్తే సూపర్… చూడాల్సిన అవసరమూ ఉంది…
………..From Gopi Dara.. Facebook wall….. "The Great Indian Kitchen" (Malayalam Film)
ఆమె మనిషే…
స్త్రీని వంటగదికి, పడకగదికి పరిమితం చేసే సమాజం 20వ శతాబ్దంలో కొంత స్పృహ తెచ్చుకుని ఆమెను కాస్త బయటకు రానిచ్చింది. అయితే భద్రత మాత్రం ఇవ్వలేకపోతోంది. ఈ 21వ శతాబ్దంలో కూడా 'ఆమె' విషయంలో సమాజం సంస్కారం పొందలేదు.
ఇప్పటికీ ఆమెను వంటగదికి, పడకగదికి పరిమితం చేసే కుటుంబాలు చాలా ఉన్నాయి. మహాఅయితే గుమ్మంలో ఊడ్చి ముగ్గేయడానికి, పెరట్లో బట్టలు ఉతికి ఆరేయడానికి మాత్రమే వంటగది, పడకగది దాటి రాణిస్తున్నారు.
ఆమె ఇప్పుడు ఉద్యోగం చేసినా ఇంట్లో అన్నిపనులు చేయాల్సిందే. అది అదనం. ఆ మాటకొస్తే ఇంటిపనులు, వంటపనులు, ఒంటిపనులు చేయడానికి మాత్రమే పుట్టిన రోబో.
స్త్రీని కేవలం ఇంటిపని మనిషిగా, ఒంటిపని మనిషిగా మాత్రమే చూసే కుటుంబాలకు, ఆ కుటుంబాల్లో నలిగిపోయే స్త్రీల ఆత్మ గౌరవ ఘోషకు ఈ సినిమా ఓ చిట్టి గొంతుక ఇచ్చినట్టు అనిపించింది.
మగపిల్లలకు కనీసం మంచినీళ్ళు కూడా తెచ్చుకోవడం, తిన్న కంచం కడక్కపోయినా కనీసం సింకులో వేయడం వంటి చిన్న పనులు కూడా నేర్పకుండా, ఆడపిల్లలకే అన్నిపనులు అంటగట్టే అన్ని కుటుంబాలకు సినిమా చివర్లో తన తమ్ముడి ద్వారా ఓ హెచ్చరిక చేస్తుంది కథానాయకి. ఇది చాలా కుటుంబాల చెంపలు చెళ్ళుమనిపించిన సన్నివేశం.
తనను మనిషిగా చూడలేని మామ, భర్త ముఖాన మురికినీళ్ళు పోసి ఆ బందీఖాన నుండి ఆమె బయట పడుతుంటే, ఆమె పోసిన మురికినీళ్ళు చాలామంది మగాళ్ళ ముఖంపై పడాలేమో అనిపించక మానదు.
పగలు డైనింగ్ టేబుల్ దగ్గర అన్నం తిన్నంత అసహ్యంగానే రాత్రి తన శరీరాన్ని తింటుంటే ఆమె చూసిన చూపు 'ఆమె మనిషే' అని అంగీకరించలేని పురుషాధిక్య సమాజాన్ని చెత్తకుప్పతో ఆమె కన్నులు పోల్చడం చూసి సిగ్గుపడాల్సిందే.
"వంటింట్లో ఏం పనుంటది ఈ ఆడోళ్ళకు" అనే అనుమానం ఉన్న ప్రతి ఒక్కరూ ఈ సినిమా చూడాల్సిందే. నేను చిన్నప్పుడే అమ్మను చూసేశా. అమ్మ కట్టెలపొయ్యిదగ్గర రోజుకు ఎన్నిగంటలు గడిపేదో, ఎంత శ్రమ పడేదో, అసలు ఇంట్లో అమ్మ ఎంత చాకిరి చేస్తే మేం బయటపడే వాళ్ళమో నేను చూశాను.
ఇంట్లో అమ్మను, భార్యను చూడనివాళ్ళు మాత్రం కనీసం ఈ సినిమా చూడాల్సిందే. బయట మా అమ్మాయికి రక్షణ లేదు అని సోకాలు పెట్టే ప్రతి కుటుంబం ఇంట్లో కొడుకుని ఎలా పెంచాలో తెలుసుకోవడం కోసం ఈ సినిమా చూడాల్సిందే.
aame konamlo sinimaanu chuste super... chuudaalsina avasaramuu undi... - Muchata.com Latest Telugu News
aame konamlo sinimaanu chuste supere chuudaalsina avasaramuu undi
aye..From Gopi Dara.. Facebook wallu.. "The Great Indian Kitchen" (Malayalam Film)
aame manishe
streeni vantagadiki, padakagadiki parimitam chese samajam 20va sataabdamlo kontha spruha tecchukuni aamenu kaasta bayataku raanicchindi. ayithe bhadrata maatram ivvalekapotondi. ee 21va sataabdamlo kuudaa 'aame' vishayamlo samajam samskaaram pondaledu.
ippatikee aamenu vantagadiki, padakagadiki parimitam chese kutumbaalu chala unnaayi. mahayaithe gummamlo oodchi muggeyadaaniki, peratlo battalu utiki aareyadaaniki matrame vantagadi, padakagadi daati raanistunnaaru.
aame ippudu udyogam chesina intlo annipanulu cheyalsinde. adhi adanam. aa matakoste intipanulu, vantapanulu, ontipanulu cheyadaaniki matrame puttina robo.
streeni kevalam intipani manishigaa, ontipani manishigaa matrame chuse kutumbaalaku, aa kutumbaallo naligipoye streela aatma gaurava ghoshaku ee sinima oo chitti gontuka ichinattu anipinchindi.
magapillalaku kaneesam manchineellu kuudaa techukovadam, tinna kancham kadakkapoyina kaneesam sinkulo veyadam vanti chinna panulu kuudaa nerpakunda, aadapillalake annipanulu antagatte anni kutumbaalaku sinima chivarlo tana tammudi dwara oo hecharika chestundi kathaanaayaki. idhi chala kutumbala chempalu chellumanipinchina sannivesam.
tananu manishigaa chudaleni maama, bharta mukhana murikineellu posi aa bandeekhaana nundi aame bayata padutunte, aame posina murikineellu chaalaamandi magaalla mukhampai padalemo anipinchaka maanadu.
pagalu dining table daggara annam tinnanta asahyamgaane raatri tana sariiraanni tintunte aame chusina chuupu 'aame manishe' ani angeekarinchaleni purushaadhikya samaajaanni chettakuppato aame kannulu polchadam chusi siggupadalsinde.
"vantintlo yem panuntadi ee aadollaku" ane anumanam unna prati okkaruu ee sinima chudalsinde. nenu chinnappude ammanu chusesa. amma kattelapoyyidagra rojuku ennigantalu gadipedo, entha shrama padedo, asalu intlo amma entha chaakiri cheste mem bayatapade vaallamo nenu chushanu.
intlo ammanu, bhaaryanu chudanivallu maatram kaneesam ee sinima chudalsinde. bayata maa ammayiki rakshana ledu ani sokaalu pette prati kutumbam intlo kodukuni ela penchaalo telusukovadam kosam ee sinima chudalsinde.